PREMIETANIE SCANDI 2019 Woman at War (r. Benedikt Erlingsson, 2018)
Milovníci severskej kinematografie sa môžu tešiť na reprezentatívnu prehliadku súčasnej severskej kinematografie Scandi, ktorá prinesie aj tento rok výber najnovších filmov z Dánska, Švédska, Nórska a Fínska.
V Rosenfeldovom paláci sa zameriame na islandského režiséra Benedikta Erlingssona, od ktorého uvedieme dva celovečerné snímky.
Woman at War (r. Benedikt Erlingsson, 2018)
Je lepšou metódou, ako zachrániť svet, sabotáž stožiarov vysokého napätia alebo adoptovanie ukrajinskej siroty? Túto otázku rieši svojrázna "zenová teroristka" v šťavnatom a ironickom filme Benedikta Erlingssona. Päťdesiatnička Halla je učiteľka a zbormajsterka žijúca zdanlivo usporiadaným spôsobom života. Tvrdá a nekompromisná žena vedie súkromnú vojnu s priemyselnými gigantmi, ktoré ničia islandskú krajinu. Ako prispieť svojím dielom k tomu, aby nenastala ekologická a sociálna katastrofa?
Vstup: 3/2 EUR